turjo4nis/wikipedia-bn-dump-20250701 huggingface dataset:
পাইকিয়াসোথি সারাভানামুত্তু

পাইকিয়াসোথি সারাভানামুত্তু (; জন্ম: ২৬ অক্টোবর, ১৮৯২ - মৃত্যু: ২৮ মে, ১৯৫০) সিলনের বিশিষ্ট সরকারি চাকুরে ছিলেন। এছাড়াও ক্রীড়া প্রশাসক হিসেবে বেশ ভূমিকা রাখেন পি. সারা নামে পরিচিত সারাভানামুত্তু।

প্রারম্ভিক জীবন 
২৬ অক্টোবর, ১৮৯২ তারিখে সারাভানামুত্তুর জন্ম। সিলনের কলম্বো এলাকায় ভেথার্নিয়াম সারাভানামুত্তু নামক এক চিকিৎসকের সন্তান তিনি। তার মায়ের পরিবার উত্তর সিলনের ভাদ্দুকোড্ডাই থেকে এসেছে। পিতামহ ভেথার্নিয়াম উত্তর সিলনের ছোট্ট শহর চুন্নাকাম শহরের প্রতিষ্ঠাতা হিসেবে স্বীকৃতি পেয়েছেন।

সারাভানামুত্তুর আরও পাঁচ ভাই ছিল। তারা হচ্ছেন রত্নাসোথি, নানাসোথি, থার্মাসোথি, মানিকাসোথি ও সপ্তরত্নাজ্যোতি। মাউন্ট লাভিনিয়ার এস. টমাস কলেজে অধ্যয়ন করেন। সেখানে ভিক্টোরিয়া স্বর্ণপদকসহ অনেকগুলো পুরস্কার লাভ করেন। বিদ্যালয়ের অ্যাথলেটিক্স, ক্রিকেট ও ফুটবল দলেরও সদস্য ছিলেন তিনি। বিদ্যালয় জীবন শেষ করে লন্ডন বিশ্ববিদ্যালয় থেকে বিএ ডিগ্রী লাভ করেন। এছাড়াও সংক্ষিপ্তকালের জন্য কলম্বোর রয়্যাল কলেজে অধ্যয়ন করেন। এরপর ইন্ডিয়ান সিভিল সার্ভিসে যোগদানের উদ্দেশ্যে ১৯১৫ সালে কেমব্রিজের ফিটজউইলিয়াম কলেজে যোগ দেন। কিন্তু পারিবারিক কারণে কোর্স শেষ করার পূর্বেই তাকে ফিরে আসতে হয়।

কর্মজীবন 
১৯৪৬ সালে চাকরি থেকে অবসর গ্রহণ করেন ও রাজনীতিতে জড়িয়ে পড়েন। ১৯৪৭ সালে সংসদীয় নির্বাচনে স্বতন্ত্র প্রার্থী হিসেবে দক্ষিণ কলম্বোয় প্রতিদ্বন্দ্বিতা করেন কিন্তু নির্বাচিত হতে ব্যর্থ হন।

সারাভানামুত্তু তামিল ইউনিয়ন ক্রিকেট ও অ্যাথলেটিক ক্লাবের উন্নয়ন যথেষ্ট ভূমিকা রাখেন যা তাকে স্মরণীয় করে রেখেছে। ১৯৪৮ থেকে ১৯৫১ সাল পর্যন্ত ক্লাবের সভাপতির দায়িত্ব পালন করেন তিনি। ক্লাবের নতুন মাঠ কলম্বো ওভাল নির্মাণেও বেশ সহায়তা করেন। ১৯৭৭ সালে তার সম্মানে এ মাঠের নাম পরিবর্তন করে পাইকিয়াসোথি সারাভানামুত্তু স্টেডিয়াম রাখা হয়। ১৯৪৯ থেকে ১৯৮২ সাল পর্যন্ত আন্তঃ ক্লাব ক্রিকেট প্রতিযোগিতা হিসেবে পি. সারা ট্রফির প্রচলন ঘটানো হয়। ১৯৩৭ থেকে ১৯৫০ সাল পর্যন্ত সিলন ক্রিকেট অ্যাসোসিয়েশনের প্রধান ছিলেন ও সিলন ক্রিকেট কন্ট্রোল বোর্ডের প্রথম সভাপতি ছিলেন তিনি।

ব্যক্তিগত জীবন 
পুত্তালামের ক্রাউন প্রক্টর মুত্তুসুমারু’র কন্যা সিবিল থাঙ্গামের সাথে পরিণয়সূত্রে আবদ্ধ হন। বাস্কি ও চান্দ্রি নামের দুই পুত্র ও শকুন্তলা নাম্নী এক কন্যা সন্তান জন্মগ্রহণ করেছিল। তন্মধ্যে, পাইকিয়াসোথি নামে বাস্কি’র পুত্র সেন্টার ফর পলিসি অল্টারনেটিভসের প্রধানের দায়িত্বে রয়েছেন। ২৮ মে, ১৯৫০ তারিখে তার দেহাবসান ঘটে।

তথ্যসূত্র 

শ্রীলঙ্কান ক্রিকেট প্রশাসক
১৮৯২-এ জন্ম
১৯৫০-এ মৃত্যু
লন্ডন বিশ্ববিদ্যালয়ের প্রাক্তন শিক্ষার্থী
কলম্বোর ব্যক্তি
ব্রিটিশ সিলনের ব্যক্তি
শ্রীলঙ্কান তামিল রাজনীতিবিদ
শ্রীলঙ্কান তামিল শিক্ষক
শ্রীলঙ্কান তামিল ব্যক্তি
পুল্লেলা গোপীচাঁদ

পুল্লেলা গোপীচাঁদ (জন্ম ১৬ নভেম্বর ১৯৭৩) একজন প্রাক্তন ভারতীয় ব্যাডমিন্টন খেলোয়াড়। তিনি ১৯৯৮ সালে মালয়েশিয়ার কুয়ালালামপুরে অনুষ্ঠিত কমনওয়েলথ ক্রীড়া প্রতিযোগিতায় ব্যাডমিন্টন ক্রীড়ায় পুরুষদের দলগত শ্রেণীতে রৌপ্য পদক এবং একক শ্রেণীতে ব্রোঞ্জ পদক বিজয় করেন।

তথ্যসূত্র

১৯৭৩-এ জন্ম
জীবিত ব্যক্তি
তেলুগু ব্যক্তি
ভারতীয় ক্রীড়া কোচ
ভারতীয় পুরুষ ব্যাডমিন্টন খেলোয়াড়
কমনওয়েলথ গেমসে রৌপ্যপদক বিজয়ী ভারতীয়
কমনওয়েলথ গেমসে ব্রোঞ্জপদক বিজয়ী ভারতীয়
অর্জুন পুরস্কার প্রাপক
রাজীব গান্ধী খেলরত্ন প্রাপক
ক্রীড়ায় পদ্মশ্রী প্রাপক
ক্রীড়ায় পদ্মভূষণ প্রাপক
এশিয়ান গেমসে ভারতের প্রতিযোগী
প্রকাশম জেলার ব্যক্তি
দ্রোণাচার্য পুরস্কার প্রাপক
ভারতের অলিম্পিক ব্যাডমিন্টন খেলোয়াড়
নদীর নাম মধুমতী

নদীর নাম মধুমতী ১৯৯৫ সালে মুক্তিপ্রাপ্ত বাংলাদেশের স্বাধীনতা যুদ্ধভিত্তিক চলচ্চিত্র। ছবিটির রচনা ও পরিচালনা করেছেন তানভীর মোকাম্মেল। নূর আলী নিবেদিত চলচ্চিত্রটি প্রযোজনা ও পরিবেশনা করেছে কিনো-আই ফিল্মস। এতে প্রধান চরিত্রে অভিনয় করেছেন তৌকীর আহমেদ, আলী যাকের, রাইসুল ইসলাম আসাদ, সারা জাকের, আফসানা মিমি প্রমুখ।

চলচ্চিত্রটি কাহিনি ও সংলাপ রচনার জন্য তানভীর মোকাম্মেল শ্রেষ্ঠ কাহিনিকার ও শ্রেষ্ঠ সংলাপ রচয়িতা বিভাগে এবং সাইদুর রহমান বয়াতি শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার অর্জন করেন।

কাহিনি সংক্ষেপ
মধুমতী নদীর পাড়ের এক গ্রামে মোতালেব মোল্লা নামের এক জমিদার ও স্থানীয় মুসলিম নেতা। মোতালেব তার বড় ভাইয়ের মৃত্যুর পর তার ভাইয়ের স্ত্রীকে বিয়ে করে। সেই স্ত্রীর এক সন্তান ছিল, নাম বাচ্চু। গ্রামের শিক্ষক অমূল্য চক্রবর্তীর প্রভাব তার মধ্যে ছিল। সে গ্রামে স্কুল স্থাপনের লক্ষ্যে কাজ করে। তার কাজে সহয়তা করত তার থেকে বয়সে বড় কিন্তু বন্ধুভাবাপন্ন আখতার। তার দুজন মিলে অমূল্যের বাড়িতে বিভিন্ন বিষয় নিয়ে আলোচনা করত। অমূল্য চক্রবর্তীর মেয়ে শান্তি বিধবা হওয়ার পর বাবার বাড়িতেই থাকে।

১৯৭১ সালে বাংলাদেশের স্বাধীনতা যুদ্ধ চলাকালীন মোতালেব পাকিস্তানি সেনাবাহিনীর সাথে যোগ দেয়। অন্যদিকে বাচ্চু বেতারে শেখ মুজিবুর রহমানের ভাষণ শুনে গেরিলা বাহিনীতে যোগ দেয়। বাচ্চু সেখানে পাকিস্তানি সেনাবাহিনীর অত্যাচারের ভয়াবহতা দেখে কুণ্ঠিত হয়। পাশাপাশি তার বাবা শান্তি কমিটির চেয়ারম্যান বলে তাকে কোন গুরু দায়িত্ব দেওয়া হয় না। ইতোমধ্যে মোতালেব মোল্লার সাগরেদরা মিলে অমূল্য চক্রবর্তীকে হত্যা করে এবং তার মেয়ে শান্তিকে মোতালেবকে বিয়ে করতে বাধ্য করে।

গেরিলাদের রায়ে রাজাকারদের মৃত্যুদণ্ড দেওয়া বিধান করা হয়। কিন্তু মোতালেব বাচ্চুর বাবা হওয়ায় কমান্ডার কোন সিদ্ধান্ত নিতে পারছিল না। একদিন বাচ্চু নিজে সিদ্ধান্ত নেয় এবং তার মিশন সম্পন্ন করার জন্য ডিঙ্গি ও রাইফেল নিয়ে মধুমতী নদী পাড় হয়ে আসেন।

কুশীলব
 তৌকীর আহমেদ - বাচ্চু
 আলী যাকের - মোতালেব মোল্লা
 রাইসুল ইসলাম আসাদ - আখতার
 সারা জাকের - শান্তি
 আফসানা মিমি - রাহেলা
 আয়েশা আখতার - বাচ্চুর মা
 আবুল খায়ের - মোতালেবের চাচা
 মমতাজউদ্দীন আহমেদ - অমূল্য চক্রবর্তী
 রামেন্দু মজুমদার - কাশেম
 আমিরুল হক চৌধুরী - মোহাম্মদ আব্দুল খালেক
 কেরামত মওলা - ফজলু
 কে এস ফিরোজ - পাকিস্তানি মিলিটারি ক্যাপ্টেন
 জয়ন্ত চট্টোপাধ্যায় - মজনু
 ভাস্বর বন্দ্যোপাধ্যায় 
 খায়রুল আলম সবুজ - কমান্ডার
 ঝুনা চৌধুরী
 গাজী রাকায়েত
 সমু চৌধুরী
 সাইদুর রহমান বয়াতি - বাউল, বিশেষ উপস্থিতি

সঙ্গীত
নদীর নাম মধুমতী চলচ্চিত্রের সঙ্গীত পরিচালনা করেছেন সৈয়দ শাবাব আলী আরজু। গীত রচনা করেছেন আবু জাফর শামসুদ্দীন। গানে কণ্ঠ দিয়েছেন ফরিদা পারভিন ও সাইদুর রহমান বয়াতি।

পুরস্কার ও সম্মাননা
জাতীয় চলচ্চিত্র পুরস্কার

 বিজয়ী: শ্রেষ্ঠ কাহিনিকার - তানভীর মোকাম্মেল
 বিজয়ী: শ্রেষ্ঠ সংলাপ রচয়িতা - তানভীর মোকাম্মেল
 বিজয়ী: শ্রেষ্ঠ পুরুষ কণ্ঠশিল্পী - সাইদুর রহমান বয়াতি

তথ্যসূত্র

বহিঃসংযোগ
 পরিচালকের অফিসিয়াল ওয়েবসাইট
 
 

১৯৯৫-এর চলচ্চিত্র
১৯৯০-এর দশকের যুদ্ধভিত্তিক চলচ্চিত্র
বাংলাদেশী চলচ্চিত্র
বাংলাদেশী যুদ্ধভিত্তিক চলচ্চিত্র
বাংলা ভাষার চলচ্চিত্র
তানভীর মোকাম্মেল পরিচালিত চলচ্চিত্র
বাংলাদেশের স্বাধীনতা যুদ্ধের চলচ্চিত্র
১৯৯০-এর দশকের বাংলা ভাষার চলচ্চিত্র
১৯৯৬-এর চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী নাট্য চলচ্চিত্র
পশ্চিমবঙ্গের বিভাগ

ভারতীয় রাজ্য পশ্চিমবঙ্গ সর্বমোট পাঁচটি বিভাগে বিভক্ত:
 জলপাইগুড়ি বিভাগ
 মালদহ বিভাগ
 বর্ধমান বিভাগ
 প্রেসিডেন্সি বিভাগ
 মেদিনীপুর বিভাগ

কয়েকটি জেলার সমন্বয়ে একটি বিভাগ গঠিত হয়, যা একজন "বিভাগীয় কমিশনার" শাসিত হয়। বর্তমানে পশ্চিমবঙ্গ ২৩টি জেলায় বিভক্ত যা ৫টি বিভাগের অন্তর্গতঃ

আরও দেখুন 
 পশ্চিমবঙ্গের জেলাসমূহের তালিকা
 পশ্চিমবঙ্গের শহর

তথ্যসূত্র
জনসংখ্যা অনুযায়ী মহানগর এলাকার তালিকা

নিচের তালিকাটি হচ্ছে জনসংখ্যা অনুযায়ী মহানগর এলাকা সমূহের তালিকা

তালিকা
ব্যাখ্যা:  একদম নিঁখুত সরকারি তথ্যের অভাবে এই তালিকাটি অসম্পূর্ণ।

টীকা

তথ্যসূত্র

বহিঃসংযোগ

World's largest cities and their mayors
Geopolis
demographia.com
citypopulation.de
World Gazetteer 
OECD Territorial Reviews – Competitive Cities in the Global Economy – has some definitions for OECD countries
Map of cities

জনসংখ্যা
মহানগর এলাকা
তারাচরণ শিকদার

তারাচরণ শিকদার একজন বিশিষ্ট সাহিত্যিক ও নাট্যকার। তিনি বাংলা সাহিত্যের প্রথম মৌলিক নাটক ভদ্রার্জুন (১৮৫২) এর রচয়িতা। পারতপক্ষে এটি বাঙালি কর্তৃক রচিত প্রথম নাটক। তবে শর্মিষ্ঠা-কে (১৮৫৯) প্রথম সার্থক ও আধুনিক নাটক হিসেবে আখ্যায়িত করা হয়, যার রচয়িতা মাইকেল মধুসূদন দত্ত।

তথ্যসূত্র 

বাংলা সাহিত্যিক
বাংলা নাট্যকার
ছিংহাই

ছিংহাই (;  ), যা অতীতে কোকোনুর নামেও পরিচিত ছিল, গণপ্রজাতন্ত্রী চীনের একটি প্রদেশ। এটি চীনের উত্তর-পশ্চিম অংশে অবস্থিত। আয়তন অনুযায়ী এটি চীনের সবচেয়ে বড় প্রদেশগুলির একটি। এটি চীনের ৪র্থ-বৃহত্তম প্রদেশ হলেও এখানে ৩য় সর্বনিম্ন সংখ্যক লোক বাস করে।

প্রদেশটির অধিকাংশই তিব্বত মালভূমিতে অবস্থিত। বহুকাল ধরে এখানে বহু জাতি যেমন হান, তিব্বতি, হুই, মোংগুয়োর, মঙ্গোল এবং সালার জাতির লোকদের মিশ্রণ ঘটেছে।  ছিংহাই প্রদেশের উত্তর-পূর্বে আছে কানসু প্রদেশ, উত্তর-পশ্চিমে শিনচিয়াং প্রদেশ, দক্ষিণ-পূর্বে সিছুয়াং প্রদেশ এবং দক্ষিণ-পশ্চিমে স্বায়ত্বশাসিত তিব্বত অঞ্চল। ১৯২৮ সালে চীনা প্রজাতন্ত্র আমলে প্রদেশটি প্রতিষ্ঠিত হয়। সেসময় মুসলমান হুই জাতির যোদ্ধারা অঞ্চলটি শাসন করত, যে শাসকদের নাম ছিল "মা দল"। প্রদেশটির চীনা নামটি ছিংহাই হ্রদ-এর নাম থেকে এসেছে, যা চীনের বৃহত্তম হ্রদ। "ছিংহাই" অর্থ নীলসাগর। অতীতে প্রদেশটি ইংরেজি ভাষাতে "কোকোনুর" নামেও পরিচিত ছিল; এ নামটি ওইরাত ভাষায় ডাকা হ্রদের নামটি থেকে এসেছে।

টীকা

তথ্যসূত্র

চীনের প্রদেশ
গণপ্রজাতন্ত্রী চীনের প্রদেশ
তিব্বতীয় মালভূমি
চেলা নদী

চেলা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ১০  কিলোমিটার, গড় প্রস্থ ১৮৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চেলা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৯।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

সুনামগঞ্জ জেলার নদী
দোয়ারাবাজার উপজেলা
ছাতক উপজেলা
মেঘালয়ের নদী
ভারতের নদী
পিয়াইন নদী (সুনামগঞ্জ-নেত্রকোণা)

পিয়াইন নদী (সুনামগঞ্জ-নেত্রকোণা) বাংলাদেশের উত্তর-পূর্বাঞ্চলের সুনামগঞ্জ ও নেত্রকোণা জেলার একটি নদী। নদীটির দৈর্ঘ্য ৬৬ কিলোমিটার, গড় প্রস্থ ১৬৫ মিটার এবং নদীটির প্রকৃতি সর্পিলাকার।বাংলাদেশ পানি উন্নয়ন বোর্ড বা "পাউবো" কর্তৃক পিয়াইন নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫০।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

সুনামগঞ্জ জেলার নদী
দিরাই উপজেলা
শাল্লা উপজেলা
জামালগঞ্জ উপজেলা
খালিয়াজুড়ি উপজেলা
নেত্রকোণা জেলার নদী
জাফলং নদী

জাফলং নদী বা ডাউকি নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ১২  কিলোমিটার, গড় প্রস্থ ২৮৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক জাফলং-ডাউকি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩০।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

সিলেট জেলার নদী
গোয়াইনঘাট উপজেলা
মেঘালয়ের নদী
ভারতের নদী
জালিয়া ছড়া নদী

জালিয়া ছড়া নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সিলেট ও সুনামগঞ্জ জেলার একটি নদী। নদীটির দৈর্ঘ্য ১৫  কিলোমিটার, গড় প্রস্থ ৯১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক জালিয়া ছড়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩১।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

সুনামগঞ্জ জেলার নদী
সিলেট জেলার নদী
ছাতক উপজেলা
কোম্পানীগঞ্জ উপজেলা, সিলেট
মেঘালয়ের নদী
ভারতের নদী
সিংড়া দমদমা পাইলট স্কুল ও কলেজ



Singra Damdama Pilot School & College 

সিংড়া দমদমা পাইলট স্কুল ও কলেজ রাজশাহী বিভাগের অন্তর্ভুক্ত নাটোর জেলার সিংড়া উপজেলায় অবস্থিত একটি মাধ্যমিক এবং উচ্চ মাধ্যমিক শিক্ষাপ্রতিষ্ঠান। এটি রাজশাহী শিক্ষা বোর্ড এর অধীনে পরিচালিত।

ইতিহাস 
১৯২৬ সালে এই প্রতিষ্ঠানটির জন্ম হয়। তখন এই স্কুলের নাম ছিল সমজান আলী এম.ই স্কুল। 
স্কুলের প্রধান শিক্ষক  ছিলেন বাবু কৃষ্ণ প্রসাদ স্যান্যাল।
প্রথম দিকে এখানে কলেজ পর্যায়ে শিক্ষাদান চালু ছিল না। 
অনেক পরে ১৯৯৫ সালে এই শিক্ষা প্রতাষ্ঠানে কলেজ পর্যায়ে শিক্ষাদান শুরু হয়।

অবকাঠামো বর্ণনা
প্রতাষ্ঠানটিতে বর্তমানে উন্নত অবকাঠামো ব্যবস্থা রয়েছে। সম্মুখেই রয়েছে একটি সুন্দর ফটক। তারপরে ভেতরে প্রথমেই আছে শহিদ মিনার ও তার পাশে বাংলাদেশের একটি মানচিত্র। প্রতিষ্ঠানটির কেন্দ্রের দিকে রয়েছে বিশ্ব গোলক। প্রতিষ্ঠানটিতে সুন্দর ও পরিপাটী শ্রেণীকক্ষ ও অফিস কক্ষ   রয়েছে।  এছাড়া কম্পিউটার ল্যাব, গবেষণাগার রয়েছে। তাছাড়াও প্রতিষ্ঠানটির ভেতরে সুন্দর ছোট একটি বাগান আছে। বিদ্যালয়টির পরিবেশ খুবই মনোরম। প্রতিষ্ঠানটির পেছনের দিকে রয়েছে একঠি সুবিশাল খেলার মাঠ। এখানে প্রতি বছর ক্রীড়া অনুষ্ঠান অনিষ্ঠিত হয়।

তথ্যসূত্র 

নাটোর জেলার শিক্ষাপ্রতিষ্ঠান
১৯২৬-এ প্রতিষ্ঠিত শিক্ষাপ্রতিষ্ঠান
ডাউকা নদী

ডাউকা নদী বা ডাহুকা নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৩৩ কিলোমিটার, গড় প্রস্থ ৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ডাউকা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৪। নদীটির অববাহিকার আয়তন ২০ বর্গ কিমি।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

সুনামগঞ্জ জেলার নদী
ছাতক উপজেলা
জগন্নাথপুর উপজেলা
শান্তিগঞ্জ উপজেলা
কুসের নিকোলাস

কুসের নিকোলাস (১৪০১- ১৪৬৪ খৃঃ) জার্মান দার্শনিক, ধর্মতত্ত্ববিদ, আইনজ্ঞ ও জ্যোতির্বিদ ছিলেন।  তিনি জার্মানির কুস শহরে জন্মগ্রহণ করনে

দর্শন
তিনি মহাজগৎকে এক বিশাল শিল্পবস্তুরূপে গ্রহণ করেছিলেন। গণিত তার অধিক আগ্রহের বিষয় ছিল, বিশেষ করে বীজগণিত।

নিকোলাসের ডি ডক্টা ইগনোরান্টিয়া ('শিক্ষিত অজ্ঞতা সম্পর্কে') একটি জ্ঞানতাত্ত্বিক ও অধিবিদ্যামূলক গ্রন্থ। তিনি যুক্তি দেন যে সসীম মানব মনের পক্ষে ঐশ্বরিক, অসীম মনের ('দ্য ম্যাক্সিমাম') সম্পূর্ণ জ্ঞান লাভ করা অসম্ভব। তবে, তাঁর মতে, মানুষের বুদ্ধি ঈশ্বরকে জানার নিজস্ব সীমাবদ্ধতা সম্পর্কে সচেতন হতে পারে এবং এভাবে "শিক্ষিত অজ্ঞতা" অর্জন করতে পারে। তাঁর তত্ত্ব নব্য-প্লেটোবাদ ও নেতিবাচক ধর্মতত্ত্ব দ্বারা প্রভাবিত, এবং তিনি প্রায়শই সিউডো-ডায়োনিসিয়াস দ্য অ্যারিওপ্যাজাইটকে উদ্ধৃত করেন।

তথ্যসূত্র 

১৪০১-এ জন্ম
১৪৬৪-এ মৃত্যু
জার্মান দার্শনিক
আইনজ্ঞ
খ্রিস্টধর্ম ও অন্যান্য ধর্ম
হাইডেলবার্গ বিশ্ববিদ্যালয়ের প্রাক্তন শিক্ষার্থী
স্কলাস্টিক দার্শনিক
সর্বেশ্বরবাদী
দুধদা নদী

দুধদা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের শেরপুর জেলার একটি নদী। নদীটির দৈর্ঘ্য ২২  কিলোমিটার, গড় প্রস্থ ১৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক দুধদা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৬।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

শেরপুর জেলার নদী
নালিতাবাড়ী উপজেলা
মেঘালয়ের নদী
ভারতের নদী
দোলতা নদী

দোলতা নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ১৮ কিলোমিটার, গড় প্রস্থ ৫৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক দোলতা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৭।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

সুনামগঞ্জ জেলার নদী
মার্কিন যুক্তরাষ্ট্রের রাজ্য, জেলা, এবং স্থানিক পরিচিহ্নের তালিকা

নিচের টেবিলটিতে দেখানো হয়েছে মার্কিন যুক্তরাষ্ট্রের ৫০টি রাজ্য, যুক্তরাষ্ট্রের ১টি জেলা এবং ৫টি মার্কিন যুক্তরাষ্ট্র অধ্যাুষিত অঞ্চলের সরকারী পতাকা, সীল এবং কোট এর অস্ত্র।

টেবিল 

মার্কিন যুক্তরাষ্ট্রের অঙ্গরাজ্য
মার্কিন যুক্তরাষ্ট্রের অঞ্চল
মার্কিন যুক্তরাষ্ট্র
মার্কিন যুক্তরাষ্ট্রের জাতীয় প্রতীক
আয়তন অনুযায়ী মার্কিন যুক্তরাষ্ট্রের অঙ্গরাজ্য ও অঞ্চলের তালিকা

নিচের তালিকাটি হচ্ছে মার্কিন যুক্তরাষ্ট্রের রাজ্য এবং অঞ্চল সমূহের আয়তন অনুযায়ী তালিকা।

আয়তন অনুযায়ী রাজ্য এবং অঞ্চল

বিভাগ অনুযায়ী আয়তন 
নিচে যে সকল বিভাগের তথ্য দেয়া হয়েছে সেগুলো মার্কিন আদমশুমারি দপ্তর কতৃর্ক প্রদত্ত।

আয়তন অনুযায়ী অঞ্চল 
নিচে যেসকল অঞ্চলের তথ্য দেওয়া হয়েছে সেগুলো মার্কিন আদমশুমারি দপ্তর কতৃর্ক প্রদও।

তথ্যসূত্র 

মার্কিন যুক্তরাষ্ট্রের ভূগোল
দেশের প্রশাসনিক বিভাগসমূহের ক্রমের তালিকা
আয়তন অনুযায়ী তালিকা
গোলাম সারওয়ার

গোলাম সারওয়ার (১ এপ্রিল ১৯৪৩ - ১৩ আগস্ট ২০১৮) একজন স্বনামধন্য বাংলাদেশী সাংবাদিক ও কলাম লেখক। তার সাংবাদিকতার জীবন শুরু হয় ১৯৬৩ সালে দৈনিক পয়গাম দিয়ে। এরপর তিনি যুক্ত ছিলেন দৈনিক সংবাদ, দৈনিক ইত্তেফাক, দৈনিক যুগান্তর, দৈনিক সমকাল এর মত শীর্ষস্থানীয় দৈনিকে। তিনি ১৯৭১ সালে বাংলাদেশের স্বাধীনতা যুদ্ধে সক্রিয়ভাবে অংশগ্রহণ করেন। ২০১৪ সালে বাংলাদেশ সরকার দেশের সাংবাদিকতায় অবদানের জন্য তাকে দেশের সর্বোচ্চ বেসামরিক সম্মান একুশে পদকে ভূষিত করে। এছাড়া তিনি ২০১৬ সালে কালচারাল জার্নালিস্টস ফোরাম অব বাংলাদেশ (সিজেএফবি) আজীবন সম্মাননা এবং ২০১৭ সালে আতাউস সামাদ স্মারক ট্রাস্ট আজীবন সম্মাননা অর্জন করেন।

প্রাথমিক জীবন
গোলাম সারওয়ারের জন্ম ১৯৪৩ সালের ১ এপ্রিল তৎকালীন পূর্ব পাকিস্তানের বরিশাল জেলার বানারীপাড়ায়। তার পরিবার ছিল এলাকার সম্ভ্রান্ত মুসলিম। ছোটবেলা থেকেই তার লেখালেখির প্রতি আগ্রহ ছিল।

ঢাকা বিশ্ববিদ্যালয় থেকে বাংলায় সম্মানসহ স্নাতকোত্তর ডিগ্রী লাভ করেন।

কর্মজীবন

সাংবাদিকতা
সারওয়ার ১৯৬৩ সালে দৈনিক পয়গামে যোগ দেন। এরপর ১৯৭১ সালের ২৫ মার্চ পর্যন্ত দৈনিক সংবাদে বিভিন্ন পদে দায়িত্ব পালন করেন। মুক্তিযুদ্ধের পর বানারীপাড়া ইউনিয়ন ইনস্টিটিউশনে কিছুদিন প্রধান শিক্ষক পদে নিয়োজিত ছিলেন। ১৯৭৩ সালে দৈনিক ইত্তেফাকের সিনিয়র সহ-সম্পাদক হিসেবে যোগদান করেন। ইত্তেফাকে ১৯৯৯ সাল পর্যন্ত প্রধান সহ-সম্পাদক, যুগ্ম-বার্তা সম্পাদক ও বার্তা সম্পাদক পদে কর্মরত ছিলেন।

ইত্তেফাকে দীর্ঘ দুই যুগ কর্মরত থাকার পর ১৯৯৯ সালে দৈনিক যুগান্তরের প্রতিষ্ঠাতা সম্পাদক হিসেবে যোগ দেন। ২০০৫ সালে প্রতিষ্ঠা করেন দৈনিক সমকাল। মৃত্যুর পূর্ব পর্যন্ত তিনি এই পত্রিকার সম্পাদক হিসেবে কর্মরত ছিলেন।

সাহিত্য জীবন
সাংবাদিকতার পাশাপাশি তিনি লেখালেখিতে সুনাম অর্জন করেছেন। তার প্রকাশিত গন্থের মধ্যে ছড়াগ্রন্থ রঙিন বেলুন এবং প্রবন্ধ সংকলন সম্পাদকের জবানবন্দি, অমিয় গরল, আমার যত কথা, স্বপ্ন বেঁচে থাক উল্লেখযোগ্য।

অন্যান্য
সাংবাদিকতা ছাড়াও তিনি সেন্সর বোর্ডের আপিল বিভাগের সদস্য এবং সম্পাদকদের সংগঠন সম্পাদক পরিষদের সভাপতি দায়িত্ব পালন করছেন। এছাড়া তিনি একাধিকবার জাতীয় প্রেসক্লাবের জ্যেষ্ঠ সহসভাপতির দায়িত্ব পালন করেন। ২০১৫ সালের আগস্ট মাসে তিনি বাংলাদেশ প্রেস ইনস্টিটিউটের (পিআইবি) চেয়ারম্যান হিসেবে নিয়োগ লাভ করেন।

মৃত্যু 
সিঙ্গাপুরে চিকিৎসাধীন অবস্থায় ২০১৮ সালের ১৩ আগস্ট তিনি মৃত্যুবরণ করেন।

প্রকাশিত গ্রন্থ
ছড়াগ্রন্থ
 রঙিন বেলুন
প্রবন্ধ সংকলন
 সম্পাদকের জবানবন্দি
 অমিয় গরল
 আমার যত কথা
 স্বপ্ন বেঁচে থাক

পুরস্কার ও সম্মাননা
 সাংবাদিকতায় একুশে পদক, ২০১৪
 কালচারাল জার্নালিস্টস ফোরাম অব বাংলাদেশ (সিজেএফবি) আজীবন সম্মাননা, ২০১৬ 
 আতাউস সামাদ স্মারক ট্রাস্ট আজীবন সম্মাননা, ২০১৭

তথ্যসূত্র

১৯৪৩-এ জন্ম
২০১৮-এ মৃত্যু
ঢাকা বিশ্ববিদ্যালয়ের প্রাক্তন শিক্ষার্থী
বরিশাল জেলার ব্যক্তি
২০শ শতাব্দীর বাংলাদেশী সাংবাদিক
বাংলাদেশী সংবাদপত্র সম্পাদক
বাংলাদেশী ছড়াকার
সাংবাদিকতায় একুশে পদক বিজয়ী
২০শ শতাব্দীর বাংলাদেশী প্রাবন্ধিক
২০শ শতাব্দীর বাংলাদেশী পুরুষ লেখক
বাঙালি লেখক
একুশে পদক বিজয়ী
২১শ শতাব্দীর বাংলাদেশী সাংবাদিক
২১শ শতাব্দীর বাংলাদেশী পুরুষ লেখক
কানসু

কানসু () গণপ্রজাতন্ত্রী চীনের একটি প্রদেশ। এটি দেশটির উত্তর-পশ্চিম অংশে অবস্থিত। ভৌগলিকভাবে প্রদেশটি তিব্বত মালভূমি ও হুয়াং থু মালভূমির মধ্যে অবস্থিত। এর উত্তরে রয়েছে স্বাধীন রাষ্ট্র মঙ্গোলিয়া, চীনের স্বায়ত্বশাসিত অন্তর্দেশীয় মঙ্গোলিয়া ও নিংশিয়া অঞ্চলদ্বয়, পশ্চিমে আছে শিনচিয়াং ও ছিংহাই প্রদেশ, দক্ষিণে সিছুয়ান প্রদেশ এবং পূর্বে শানশি প্রদেশ। পীত নদী প্রদেশটির দক্ষিণভাগের ভেতর দিয়ে প্রবাহিত হয়েছে।

কানসু প্রদেশে ২ কোটি ৬০ লক্ষেরও বেশি লোকের বাস (২০০৯ সালে পরিসংখ্যান অনুযায়ী)। এর আয়তন । এর রাজধানী লানচৌ প্রদেশের দক্ষিণ-পূর্ব অংশে অবস্থিত।

টীকা

তথ্যসূত্র 

চীনের প্রদেশ
মঙ্গোলিয়া
গণপ্রজাতন্ত্রী চীনের প্রদেশ
ধলাই-বিসনাই নদী

ধলাই-বিসনাই নদী বাংলাদেশের উত্তর-পূর্বাঞ্চলের নেত্রকোণা জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৬৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধলাই-বিসনাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৯।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

নেত্রকোণা জেলার নদী
মোহনগঞ্জ উপজেলা
আটপাড়া উপজেলা
বারহাট্টা উপজেলা
নেত্রকোণা সদর উপজেলা
ছাতারপাইয়া ইউনিয়ন

ছাতারপাইয়া বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।

আয়তন 
ছাতারপাইয়া ইউনিয়নের মোট আয়তন ৪,২২৫ একর।

জনসংখ্যা 
২০১১ সালের পরিসংখ্যান অনুযায়ী ছাতারপাইয়া ইউনিয়নের মোট জনসংখ্যা ছিল ৩৪,৬৬৬ জন। এর মধ্যে পুরুষ ১৭,৩৭৭ জন এবং নারী ১৭,২৮৯ জন।

অবস্থান ও সীমানা 
সেনবাগ উপজেলার উত্তর-পশ্চিমাংশে ছাতারপাইয়া ইউনিয়নের অবস্থান। এ ইউনিয়নের দক্ষিণ-পূর্বে কেশারপাড় ইউনিয়ন, দক্ষিণ-পশ্চিমে সোনাইমুড়ি উপজেলার বারগাঁও ইউনিয়ন, পশ্চিমে সোনাইমুড়ি উপজেলার চাষীরহাট ইউনিয়ন, উত্তর-পশ্চিমে কুমিল্লা জেলার মনোহরগঞ্জ উপজেলার নাথেরপেটুয়া ইউনিয়ন, উত্তরে কুমিল্লা জেলার নাঙ্গলকোট উপজেলার জোড্ডা পশ্চিম ইউনিয়ন এবং উত্তর-পূর্বে কুমিল্লা জেলার নাঙ্গলকোট উপজেলার বটতলী ইউনিয়ন অবস্থিত।

প্রশাসনিক কাঠামো 
ছাতারপাইয়া ইউনিয়ন সেনবাগ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এটি ৯টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল:
 বসন্তপুর
 বিরাহিমপুর
 পঁচতুপা
 মাতাববুর
 চিলাদি
 ছাতারপাইয়া
 সোনাকান্দি
 লেমুয়া
 ঠনারপাড়

শিক্ষা ব্যবস্থা

শিক্ষা প্রতিষ্ঠান 

মাদ্রাসা ও স্কুল
★ বসন্তপুর ঈদগাহ দাখিল মাদ্রাসা। 
★ চিলাদী সরকারি প্রাথমিক বিদ্যালয়।
★ তেমুহনী এ আর বি উচ্চ বিদ্যালয়।
★ ছাতারপাইয়া বহুমুখী উচ্চ বিদ্যালয়।
★ চিলাদী বালিকা দাখিল মাদ্রাসা।
★ দাওয়াতুল কোরআন ইসলামীয়া মাদ্রাসা চিলাদী।
★ চিলাদি সরকারি প্রাথমিক বিদ্যালয়
★ আল-জামেয়াতুল আরাবিয়া সোলতানিয়া লেমুয়া মাদরাসা। 
★ ঠনারপাড় আনোয়ারুল উলুম মাদরাসা।  
★ লেমুয়া উচ্চ বিদ্যালয়। 
★ লেমুয়া সরকারি প্রাথমিক বিদ্যালয়।
★ বিরাহীমপুর সরকারি প্রাথমিক বিদ্যালয়
★ ফুলকলি মডেল একাডেমি 
★ আইডিয়া মাদ্রাসা ছাতারপাইয়া 
★ ছাতারপাইয়া ইসলামিয়া কারামতিয়া দাখিল মাদ্রাসা 
★ হাজ্বী আব্দুল করিম দাখিল মাদ্রাসা 
★ ছাতারপাইয়া সরকারি প্রাথমিক বিদ্যালয়
★ ছাতারপাইয়া পূর্ব পাড়া সরকারি প্রাথমিক বিদ্যালয়
★ পল্লিমঙ্গল সরকারি প্রাথমিক বিদ্যালয়
★ বসন্তপুর সরকারি প্রাথমিক বিদ্যালয়
★ মাহতাবপুর সরকারি প্রাথমিক বিদ্যালয়

যোগাযোগ ব্যবস্থা 
ঢাকা থেকে বাসে করে সৌনাইমুড়ী চৌরাস্তা এবং কানকিরহাট বাজার পর্যন্ত এবং ট্রেনে করে সোনাইমুড়ী স্টেশন হয়ে আসা যায়। অন্যদিকে চট্টগ্রাম থেকে সরাসরি বাসে, ফেনী মহিপাল এবং চৌমুহনী হয়েও আসা যায়।

খাল ও নদী 
ছাতারপাইয়া ইউনিয়নে অনেকগুলো খাল আছে। কিন্তু এ ইউনিয়নে কোন‌ নদী নেই।

হাট-বাজার 
 ছাতারপাইয়া বাজার
 বসন্তপুর বাজার
 চিলাদী নতুন বাজার
 তেমুহনী বাজার।
 বিরাহীমপুর বাজার
 লেমুয়া বাজার।

দর্শনীয় স্থান 
বেচু নাডার দিঘি বসন্তপুর
 চিলাদি কেন্দ্রীয় জামে মসজিদ

জনপ্রতিনিধি 
আব্দুর রহমান  <চেয়ারম্যান>

</ref>

আরও দেখুন 
 সেনবাগ উপজেলা
 সেনবাগ থানা
 নোয়াখালী জেলা

তথ্যসূত্র

বহিঃসংযোগ 

সেনবাগ উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
পবন কল্যাণ অভিনীত চলচ্চিত্রের তালিকা

পবন কল্যাণ হলেন একজন ভারতীয় তেলুগু চলচ্চিত্রের নায়ক, এবং অভিনেতা চিরঞ্জীবীর ছোট ভাই। অভিনয় ছাড়াও তিনি পরিচালক, স্টান সহযোগী, এবং প্লেব্যাক গায়ক রূপেও ভূমিকা রাখেন।

অভিনেতা

পরিচালক

প্রযোজক

স্টান্ট সহযোগী

প্লেব্যাক গায়কি

কোরিওয়গ্রাফি/সঙ্গ ভিজুয়ালাইজেশন

গল্প এবং স্ক্রীনপ্লে

তথ্যসূত্র

আরও দেখুন
 List of Indian film actors
 Telugu cinema

ভারতীয় চলচ্চিত্র তালিকা
অভিনেতাদের চলচ্চিত্র তালিকা
রেণুবালা চানু

ইয়ামনাম রেনুবালা চানু (জন্ম ২ অক্টোবর ১৯৮৬) একজন ভারতীয় মহিলা ভারত্তোলক। ২০০৬ কমনওয়েলথ গেমসে মহিলাদের ৫৮ কিলো বিভাগে উনি সোনা জয় করেন।  দিল্লীতে ২০১০ কমনওয়েলথ গেমসে উনি আবারও সোনা জেতেন।  ২০১৪ তে উনি অর্জুন পুরস্কারে ভূষিত হন।

তথ্যসূত্র

ভারতীয় মহিলা ভারোত্তলক
২১শ শতাব্দীর ভারতীয় নারী
কমনওয়েলথ গেমসে স্বর্ণপদক বিজয়ী ভারতীয়
ভারতীয় মহিলা ভারোত্তোলক
জীবিত ব্যক্তি
১৯৮৬-এ জন্ম
২১শ শতাব্দীর ভারতীয় ব্যক্তি
অর্জুন পুরস্কার প্রাপক
মণিপুরের মহিলা ক্রীড়াবিদ
মহাকাল পাইলট উচ্চ বিদ্যালয় ও কলেজ

মহাকাল পাইলট উচ্চ বিদ্যালয় ও কলেজ যশোর জেলার অভয়নগর থানাধীন মহাকাল গ্রামে অবস্থিত। ১৯৬৪ সালে প্রতিষ্ঠিত এই কলেজটি সুনাম ও ঐতিহ্য বহন করে চলেছে। যশোর খুলনা মহাসড়কে অবস্থিত চেঙ্গুটিয়া বাজারের পাশেই এই কলেজটির অবস্থান। কলেজের ইআইআইএন নম্বর ১১৫৫৫০। বিদ্যালয়টিতে একই সাথে ৬ষ্ঠ থেকে দশম এবং একাদশ ও দ্বাদশ শ্রেণিতে পাঠদান করা হয়। প্রতিষ্ঠানটির বর্তমান অধ্যক্ষ হিসেবে কর্মরত আছেন হিতেন্দ্রনাথ বোস । এছাড়া বেশ কিছু প্রবীণ শিক্ষক স্কুলের সুনাম ধরে রাখতে সচেষ্ট ভূমিকা পালন করে চলেছেন। প্রতিষ্ঠানের অন্যান্য শিক্ষকদের মধ্যে রয়েছেন মোঃ সাদ্দাম হোসেন (বিজ্ঞান শিক্ষক), সাঈদ বিন রহমান ( গণিত), এস এম ইমরান কায়সার ( জীব বিজ্ঞান)  ছাড়াও আরো অনেকে।  

প্রতিষ্ঠানটিতে বিভিন্ন প্রকার কো-কারিকুলার এক্টিভিটি সহ বিজ্ঞান বিষয়ক বিভিন্ন অনুষ্ঠান আয়োজিত হয়ে থাকে।  এখনো পর্যন্ত প্রতিষ্ঠানটি তার ঐতিহ্য ধরে রাখতে সচেষ্ট রয়েছে।।

তথ্যসূত্র 

যশোর জেলার বিদ্যালয়